b'\n_START_ARTICLE_\nUkmerg\xc4\x97s Jono Basanavi\xc4\x8diaus gimnazija\n_START_SECTION_\nIstorija\n_START_PARAGRAPH_\nUkmerg\xc4\x97s Jono Basanavi\xc4\x8diaus pradin\xc4\x97 mokykla pastatyta 1939\xc2\xa0m. 1939\xe2\x80\x931940\xc2\xa0m. mokykloje buvo 18 klasi\xc5\xb3, kuriose mok\xc4\x97si 635 mokiniai. Joje dirbo 34 mokytojai. Prasid\xc4\x97j\xc4\x99s karas ir hitlerin\xc4\x97 okupacija sutrikd\xc4\x97 mokyklos veikl\xc4\x85. Vokie\xc4\x8di\xc5\xb3 kariuomen\xc4\x97 per\xc4\x97m\xc4\x97 dal\xc4\xaf patalp\xc5\xb3 savo reikm\xc4\x97ms. Jose buvo \xc4\xafkurtas sand\xc4\x97lis, o mokiniai priversti mokytis kitose miesto pastatuose. Mokykla buvo nuniokota._NEWLINE_1944\xc2\xa0m. mokykla atstatyta ir tapo berniuk\xc5\xb3 gimnazija, nuo 1949\xc2\xa0m.\xc2\xa0\xe2\x80\x93 Ukmerg\xc4\x97s 1-oji berniuk\xc5\xb3 vidurin\xc4\x97 mokykla. Nuo 1954\xc2\xa0m. mokykla tapo mi\xc5\xa1ri, i\xc5\xa1 2-osios vidurin\xc4\x97s mokyklos perkeltos mokytis ir mergait\xc4\x97s. 1962\xc2\xa0m. pastatytas 9 klasi\xc5\xb3 priestatas. Nuo 1965\xe2\x80\x931966 mokslo met\xc5\xb3 prad\xc4\x97tas d\xc4\x97styti sustiprintas angl\xc5\xb3 kalbos kursas. 1989\xc2\xa0m. mokykla pavadinta Jono Basanavi\xc4\x8diaus vardu. 2000\xc2\xa0m. \xc4\xafvestas profilinis mokymas. 2008\xc2\xa0m. bir\xc5\xbeelio 22 d. mokykla tapo gimnazija._NEWLINE_Mokykloje dirbo pedagogai S. Ta\xc5\xa1k\xc5\xabnas, R. Sriogis, B. Strazdas, G. Jakaitien\xc4\x97, A. Kiubarien\xc4\x97, J. Kviesulaitis ir kiti._NEWLINE_Mokykl\xc4\x85 yra baig\xc4\x99 2150 abiturient\xc5\xb3.'